# JÄLLEENMYYNTISOPIMUS

# (jälleenmyyjän SaaS-versio)

\* Jälleenmyyjän ja loppuasiakkaan välinen sopimuspohja tehty jälleenmyyjän näkökulmas­ta tilanteeseen, jossa jälleenmyyjä myy kolmannnen osapuolen omistamia ohjelmistoja loppuasiakkaalle pääasiassa SaaS-konseptilla ja tarjoaa myös teknistä asiakastukea loppuasiakkaalle.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

#  *Draft 0.1– \_\_.\_\_.20\_\_*

# JÄLLEENMYYNTISOPIMUS

**Sopijapuolet**

**Ostaja:**

Ostaja Oy (jäljempänä asiakas)

Pääkatu 1

00100 Helsinki

Y-tunnus: 1234567-8

Yhteyshenkilö:

**Myyjä:**

Myyjä Oy (jäljempänä Myyjä)

Sivukatu 1

00100 Helsinki

Y-tunnus: 8765432-1

Yhteyshenkilö:

**Määritelmät**

**“Lisensoitu tuote”** tai **”tuote”** tarkoittaa seuraavia kolmannen osapuolen Technology Corporation (jäljempänä ”Corpo”) ohjelmistotuotteita, joihin Myyjälla on jakelu- ja jälleenmyyntioikeus:

Corpo Standard – Cloud Product – Pro User

sekä edellämainittujen ohjelmistotuotteiden päivityksiä ja uusia versioita ja niihin liittyvää dokumentaatiota.

**“Ympäristö”** tarkoittaa asiakkaan palvelimia ja päätelaitteita.

**“Hallintakäyttöliittymä”** tarkoittaa Corpo-hallintakäyttöliittymää, joka mahdollistaa xxxxxx ja yyyy toimenpiteet. Hallintakäyttöliittymää käyttää joko asiakas ja/tai Myyjä riippuen osapuolten välisestä sopimuksesta.

**“Päivitys”** tarkoittaa lisensoitujen tuotteiden muutosta, jolla on korjattu tai parannettu lisensoitujen tuotteiden toiminnallisuutta.

**”Käyttäjälisenssi”** tarkoittaa loppuasiakaskohtaista yksittäisen käyttäjän käyttöoikeutta lisensoituihin tuotteisiin.

**“Versio”** tarkoittaa lisensoitujen tuotteiden sellaista uutta versiota, joka voi sisältää myös uusia sovelluksia tai toiminnallisuuksia.

**“Käyttöoikeus”** tarkoittaa oikeutta käyttää lisensoituja tuotteita.

1. **Sopimuksen kohde**

Tämän sopimuksen kohteena on käyttöoikeus seuraaviin Myyjän edustamiin ja toimittamiin ohjelmistotuotteisiin:

Corpo Standard – Cloud Product – Pro User

sekä ohjelmiston käyttöönottoon liittyvät asiantuntija- ja konsultointipalvelut, niiden tulosaineisto, ohjelmistojen tuotetuki, päivitykset ja parannukset.

Tällä sopimuksella sopijapuolet sopivat siitä, että käyttöoikeuksia lisensoituihin tuotteisiin luovutetaan sovituin ehdoin.

* 1. **Asiantuntijapalvelut**

Lisensoidun tuotteen asennus tehdään joko Myyjän palvelimelle palvelukeskuksessa tai erikseen sovittaessa asiakkaan palvelimelle asiakkaan tiloihin.

Käyttöönottoon liittyvät asiantuntijapalvelut (palvelun avaus, asennus, koulutus ym.) veloitetaan Myyjän kulloinkin voimassaolevan Asiantuntijapalvelut −hinnaston mukaisesti. (Liite 2).

Mahdollisesta muusta asiakkaan tarvitsemasta asennus-, integrointi- ja konsulttityöstä sovitaan erikseen

* 1. **Ohjelmistojen tuote- ja tekninen tuki.**

Tuotetuki sisältää asiakkaan pääkäyttäjien käyttöneuvontaa sekä teknisen tuen mahdollisten ongelmatilanteiden ratkaisussa.

Asiakkaan ääkäyttäjän ottaessa yhteyttä Myyjän tekniseen tukeen sähköpostilla, asian käsittely aloitetaan viimeistään seuraavana päivänä.

* 1. tason tuki hoidetaan asiakkaan pääkäyttäjien toimesta loppukäyttäjäorganisaatiossa
* 2. tason tuki on Myyjän asiakaspalvelukeskuksessa.

Tuki on saatavilla arkisin sähköpostitse klo 8 – 16 välisenä aikana (GMT+2).

Teknisen tuen yhteystiedot ovat support@myyja.fi.

* 1. **Ohjelmistojen päivitykset ja versiot**

Lisensoitujen tuotteiden ylläpito sisältyy kuukausittaiseen lisenssihintaan.

Asiakkaan omasta tai sen alihankkijoiden toiminnasta aiheutuneen palveluvirheen korjaaminen ei sisälly lisensoidun tuotteen ylläpitoon, vaan se veloitetaan erikseen.

Myyjä antaa asiakkaalle lisensoitujen tuotteiden ylläpitoa niin kauan kuin tämä sopimus on voimassa, koskien myös lisensoitujen tuotteiden päivityksiä ja versioita.

Asiakas raportoi lisensoiduissa tuotteissa havaitsemansa puutteet ja kehitysehdotukset viipymättä Myyjälle edesauttaakseen lisensoitujen tuotteiden jatkokehitystä.

1. **Immateriaali- ja Referenssioikeudet**

Asiakas saa lisensoituihin tuotteisiin ja sen uusiin versioihin ainoastaan käyttöoikeuden, muut tuotteeseen liittyvät oikeudet jäävät Corpolle. Samoin kaikki tuotteeseen liittyvät tekijänoikeudet ja muut oikeudet kuuluvat yksinomaan Corpolle tai tuotteeseen mahdollisesti sisältyvän kolmannen tahon komponentin osalta kyseiselle kolmannelle taholle. Mikäli lisensoidut tuotteet sisältävät kolmannen oikeuksia, vastaa Corpo yksin siitä, että sillä on tarvittavat oikeudet kolmannen oikeuksien käyttöön. Lisensoitujen tuotteiden lähdekoodin omistusoikeus on Corpolla.

* 1. **Referenssioikeus**

Myyjällä on oikeus käyttää asiakkaan nimeä referenssinään Myyjän markkinointimateriaalissa.

* 1. **Tuotteen alkuperä**

Myyjä voi liittää lisensoituun tuotteeseen (silloin kun asennus on tehty asiakkaan omalle palvelimelle) ominaisuuden, jonka perusteella lisensoitujen tuotteiden luvaton kopiointi tai muu luvaton käyttö voidaan ottaa selville. Asiakkaan tulee järjestää Myyjäille mahdollisuus monitoroida lisensoitujen tuotteiden käyttöä asiakkaan ympäristössä.

Myyjälla on oikeus tutkia asiakkaan ympäristöä ainoastaan selvittääkseen sopimustuotteiden luvatonta kopiointia tai muuta luvatonta käyttöä.

* 1. **Immateriaalioikeuksien loukkaus**

Corpo vastaa siitä, että lisensoidut tuotteet eivät loukkaa kolmannen voimassa olevia tekijän-, patentti-, tavaramerkki- ja mallioikeuksia. Mikäli asiakkaalle kohdistetaan lisensoitujen tuotteiden tämän sopimuksen mukaisen käytön perusteella immateriaalioikeuksien loukkausta koskeva vaatimus, vastaa Myyjä ainoastaan omista toimistaan. Varsinaisista asian vaatimista toimenpiteistä ja kustannuksista vastaa yksinomaan immateriaalioikeuksien haltija Corpo.

Mikäli asiakas käyttää lisensoituja tuotteita tämän sopimuksen vastaisesti, vastaa asiakas tästä mahdollisesti aiheutuvista kaikista kolmannen tahon asiakkaaseen ja/tai Myyjään kohdistuvista kanteista tai vaatimuksista aiheutuvista kustannuksista ja/tai korvauksista.

1. **Käyttöoikeusmaksut**

Corpo Standard – Cloud Product – Pro User

Hinta: \_\_\_ € / päätelaite / kuukausi.

Asiakas sitoutuu minimissään \_\_\_ lisenssin käyttöön vuodelle 20\_\_\_.

Vuoden 20\_\_ minimilisenssimääristä sovitaan erikseen 30.11.20\_\_ mennessä.

Ylläpito sisältyy hintaan. Asiakkaan päätelaitteille tehtävät toimenpiteet hoitaa asiakas itse (asiakkaan pääkäyttäjät). Mikäli toimenpiteet tekee Myyjä, niistä veloitetaan erikseen sovittavalla tavalla.

Muista asiantuntijapalveluista veloitetaan kulloinkin voimassaolevan Myyjän Asiantuntijapalvelut –hinnaston mukaan.

Mikäli lisenssien tai asiantuntijapalveluiden hinnoissa tapahtuu muutoksia, pyrkii Myyjä parhaansa mukaan ilmoittamaan niistä kirjallisesti vähintään 60 päivää ennen hinnanmuutoksen voimaantuloa

Kaikki hinnat on ilmoitettu ilman arvonlisäveroa, joka lisätään hintoihin.

1. **Toimitusaikataulu**

Lisensoidut tuotteet asennetaan Myyjän palvelukeskukseen viimeistään \_\_.\_\_20\_\_.

1. **Laskutus**

Lisensoitujen tuotteiden käyttöoikeudet laskutetaan kuukausittain jälkikäteen seuraavasti:

xxxxxxxx

yyyyyyyy

zzzzzzzzz

Toteutuneen henkilötyön laskutus tapahtuu kalenterikuukausittain toteutuneiden tuntien mukaisesti. Maksuehto on 14 pv netto. Viivästyskorko on korkolainsäädännön mukainen vuosikorko.

1. **Takuu**

Takuut on määritelty Corpon käyttöoikeusehdoissa EULA (Liite 1). Jos asiakas ilmoittaa lisensoiduissa tuotteissa olevasta olennaisesta virheestä, Myyjä hoitaa korjaustoimenpiteet virheenkorjausprosessiensa mukaisesti mahdollisimman nopeasti Corpon kanssa. Lisensoidun tuotteen päivitys toimivaan versioon tehdään normaaleina toimistoaikoina, ellei virheen kriittisyys edellytä muuta.

Jos virhe aiheutuu asiakkaasta Myyjä veloittaa korjaustoimista erikseen.

1. **Vastuunrajoitukset**

Tähän sopimukseen liittyen sopijapuolet eivät vastaa aiheuttamistaan minkäänlaisista toisen sopijapuolen epäsuorista tai välillisistä vahingoista (mukaan lukien, mutta ei rajoittuen liiketulon menetys, liiketoiminnan keskeytys, tiedon ja tiedoston menetys, odotetun säästön tai goodwill-hyödyn menetys ja kolmansien sopijapuolten vaatimukset, olivatpa ne ennakoitavissa tai eivät) eikä myöskään rangaistusluonteisista taloudellisista vastuista. Tätä vastuunrajoitusta ei sovelleta, jos vahinko on aiheutettu tahallisesti tai törkeällä tuottamuksella.

Myyjä ei ole vastuussa asiakkaan toimenpiteistä liittyen asiakkaan päätelaitteiden hallintaan sekä niistä aiheutuviin mahdollisiin seuraamuksiin.

1. **Sopimuskausi ja sopimuksen päättäminen**

Tämän sopimuksen voimassaolo alkaa sopimuksen allekirjoituspäivänä ja on sen jälkeen voimassa 12 kk, minkä jälkeen sopimus jatkuu toistaiseksi voimassaolevana ja sopijapuolella on oikeus irtisanoa sopimus kahden (2) kuukauden irtisanomisajalla.

Sopijapuoli voi purkaa välittömästi tämän sopimuksen ja siihen liittyvän lisensoitujen tuotteiden käyttöoikeuden, mikäli toinen sopijapuoli laiminlyö tämän sopimuksen olennaiset ehdot, eikä korjaa sopimusrikkomustaan kolmenkymmenen (30) päivän kuluessa saatuaan siitä kirjallisen huomautuksen.

Tämän sopimuksen voimassaolon päättyessä mistä syystä tahansa asiakkaan tulee lopettaa välittömästi lisensoitujen tuotteiden käyttö sekä joko palauttaa Myyjäille kaikki asiakkaan hallussa olevat lisensoitujen tuotteiden kopiot tai tuhota ne.

1. **Ylivoimainen este**

Kumpikaan sopijapuoli ei vastaa tämän sopimuksen rikkomisesta mikäli viivästys tai sopimuksen toteuttamiseen liittyvä laiminlyönti johtuu sopijapuolen kohtuullisten vaikutusmahdollisuuksien ulkopuolisesta seikasta mukaan lukien, seuraavan kuitenkaan rajoittamatta määritelmää, tulipalo, salama, tulva, poikkeuksellisen rajut sääolosuhteet, räjähdys, sota, kansalaislevottomuudet, työmarkkinariidat, polttoaineen tai energian toimitushäiriöt tai katkokset, kolmannen henkilön sopijapuolen vaikutusmahdollisuuksien ulkopuolelle jäävät toimet tai laiminlyönti, valtiovallan tai muun julkisen tai lakiasäätävän viranomaisen toimenpiteet, tarpeellisen verkoston ruuhkautuma tai toimimattomuus, tai olosuhteet jotka johtuvat minkä tahansa valtiovallan tai viranomaisen antamasta laista, asetuksesta, määräyksestä tai ohjeista (”Ylivoimainen este”).

Sopijapuolella, jolla on Ylivoimainen este, on velvollisuus ilmoittaa siitä toiselle sopijapuolelle kirjallisesti viipymättä, kuitenkin viimeistään kolmen (3) päivän kuluessa. Ylivoimaisen esteen jatkuminen yli kolmekymmentä (30) päivää oikeuttaa toisen sopijapuolen sopimuksen purkamiseen

1. **Salassapito**

Sopijapuolet pitävät salassa kaiken toiselta sopijapuolelta saamansa luottamuksellisen tiedon, mukaan lukien mutta ei rajoittuen tämä sopimus ja sen liitteet, eivätkä luovuta osaakaan siitä kenellekään kolmannelle sopijapuolelle ilman toisen sopijapuolen kirjallista suostumusta. Tämä salassapitovelvollisuus kattaa missä tahansa muodossa tapahtuvan luottamuksellisen tiedon luovutuksen mukaan lukien mutta ei rajoittuen suullisen, kirjallisen sekä sähköisen tiedonluovutuksen, edellä mainitun kuitenkaan rajoittamatta määritelmää. Salassapitovelvollisuutta tulee noudattaa myös luottamuksellisen tiedon luovutuksessa Sopijapuolten emo- sekä sisaryhtiöihin nähden.

Sopijapuolilla on oikeus käyttää luovutettua luottamuksellista tietoa vain tässä sopimuksessa mainittuihin tarkoituksiin. Sopijapuolilla ei ole oikeutta käyttää tähän sopimukseen liittyen luovutettua luottamuksellista tietoa mihinkään muuhun tarkoitukseen ilman toisen sopijapuolen kirjallista suostumusta. Sopijapuolilla ei ole oikeutta käyttää mitään toisen sopijapuolen luovuttamaa tähän sopimukseen tai sen liitteisiin liittyen tai mitään muutakaan luottamuksellista tietoa omassa tai sen määräysvaltaan kuuluvan yhtiön tai henkilön tai sopijapuolen tunteman kolmannen tahon toiminnassa tarkoituksena kehittää lisensoitujen tuotteiden kanssa samankaltainen tai sen kanssa kilpaileva tietokoneohjelma, tuote tai palvelu pois lukien mitä sopimuksen siirrosta on sopimuksessa sovittu.

Kummallakin sopijapuolella on velvollisuus rajoittaa toisen sopijapuolen luottamuksellisen tiedon käyttöoikeus niihin henkilöstönsä jäseniin, joille tällainen käyttö on tarpeellista tämän sopimuksen asianmukaiselle toteuttamiselle ja tarvittaessa hankkia kirjallinen salassapitositoumus tällaiselta henkilöstön jäseneltä.

Edellä mainittujen yleisten sääntöjen ohella sopijapuolten tulee suojata annettua luottamuksellista tietoa vähintäänkin yhtä huolellisesti kuin he suojaavat omaa luottamuksellista tietoaan ja liikesalaisuuksiaan.

Salassapitovelvollisuus ei koske tietoa 1) joka on tullut yleiseen tietoon ilman tiedon vastaanottajan tuottamusta, 2) joka sen luovutusajankohtana oli kirjallisten luovutusajankohtaa ennen päivättyjen asiakirjatodisteiden mukaan tiedon vastaanottajan tiedossa tai hallinnassa tai 3) jonka sen vastaanottaja on siitä tiedon saatuaan saanut saman tiedon myös kolmannelta taholta, jota ei sido salassapitovelvoitteet

1. **Sovellettava laki**

Tähän sopimukseen sovelletaan Suomen lakia.

* 1. **Erimielisyydet**

Mahdolliset tuotteeseen liittyvät erimielisyydet, joita sopijapuolet eivät pysty ratkaisemaan neuvotteluin, ratkaistaan välimiesmenettelyssä keskuskauppakamarin välityslautakunnan sääntöjen mukaan. Välimiehiä on yksi, jos sopijapuolet ovat yksimielisiä hänen valinnastaan. Muussa tapauksessa välimiehiä on kolme, joista kumpikin sopijapuoli nimeää yhden ja nämä yhdessä puheenjohtajan. Mikäli puheenjohtajan valinnasta ei päästä yksimielisyyteen, hänet nimeää Keskuskauppakamarin välityslautakunta.

* 1. **Sopimuskappaleet ja toimitusehdot**

Tämä sopimus on tehty kahtena samansisältöisenä kappaleena, yksi kummallekin sopijapuolelle.

Tämän sopimuksen allekirjoituksin sopijapuolet toteavat, että kaikki sopijapuolten väliseen sopimussuhteeseen perustuvat oikeudet ja velvollisuudet määräytyvät yksinomaan tämän sopimuksen mukaisesti.

1. **Sopimuksen muuttaminen ja lisäykset**

Tämän sopimuksen muutokset ja lisäykset tulevat voimaan vasta, kun ne on tehty kirjallisesti ja kummankin sopijapuolen asianmukaisesti valtuutetun edustajan allekirjoittamia.

1. **Sopimuksen liitteet**

Tähän sopimukseen kuuluvat alla mainitut liitteet.

Liite 1: Loppukäyttäjän lisenssiehdot (Corpo EULA)

Liite 2: Myyjä Oy:n Asiantuntijapalvelut ja Hinnasto 20\_\_

1. **ALLEKIRJOITUKSET**

Helsinki \_\_.\_\_.20\_\_

**Ostaja Oy Myyjä Oy**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_
etunimi sukunimi etunimi sukunimi

Toimitusjohtaja Toimitusjohtaja